કેન્દ્ર સરકારે પાછલાં વર્ષે સપ્ટેમ્બર મહિનામાં ટેક્સટાઇલ સેક્ટરમાં નિકાસમાં વધારો થાય તે માટે રૂ. ૬૦૦૦ કરોડના પ્રોત્સાહન પેકેની જાહેરાત કરી છે. આ સેક્ટરમાં રોજગારી વધે તેવા ઉદ્દેશથી આ જાહેરાત કરાઇ હતી. ક્લોથિંગ મેન્યુફેક્ચરર્સ એસોસિયેશન ઓફ ઇન્ડિયાના જણાવ્યા પ્રમાણે વૈશ્વિક અર્થવ્યવસ્થામાં અનિશ્ચિતતાના કારણે ટેક્સટાઇલ સેક્ટરની માગમાં સુસ્તી જોવા મળી છે. એટલું જ નહીં ચીનમાં ટેક્સટાઇલ સેક્ટરમાં ઉત્પાદનની પડતરમાં કોઇ જ વધારો નહીં થતાં તતા ચીનના ચલણને ડિવેલ્યુએશન કરતાં ભારત વૈશ્વિક લેવલે પ્રતિસ્પર્ધા કરવા પાછળ રહ્યું છે. તેની સામે ભારતમાં પડતર ઊંચી આવી છે. એ જ પ્રમાણે રૂપિયામાં મજબૂતાઇની ચાલ જોવા મળી છે. તેના કારણે ટેક્સટાઇલ સેક્ટરમાં નિકાસને અસર જોવા મળી છે.